મુંબઈઃ બોલિવૂડ એક્ટર અક્ષય કુમાર-રજનીકાંતની મોસ્ટ અવેઈટેડ ફિલ્મ '2.0'નું ટિઝર 13 સપ્ટેમ્બરના રોજ રીલિઝ થઈ રહ્યું છે. 2018માં અક્ષય કુમારની આ ત્રીજી ફિલ્મ રીલિઝ થઈ રહી છે. આ પહેલાં 'પેડમેન', 'ગોલ્ડ' રીલિઝ થઈ હતી અને બંને બોક્સ ઓફિસ પર સફળ રહી હતી. ઘણીવાર અક્ષય કુમારની એક વર્ષમાં ચાર-ચાર ફિલ્મ રીલિઝ થતી હોય છે. 2010 બાદ 'નામ શબાના' સિવાય અક્ષય કુમારની કુલ 28 ફિલ્મ્સ હતી. આ તમામ ફિલ્મે 2259 કરોડની કમાણી કરી હતી. એટલે એવરેજ એક ફિલ્મે 80.67 કરોડની કમાણી કરી છે. આથી જ અક્ષય કુમારને હિટ મશીન કહેવામાં આવે તો કંઈ જ ખોટું નથી. આ સમય દરમિયાન અક્ષયે તમામ પ્રકારની ફિલ્મ્સમાં કામ કર્યું છે. જોકે, છેલ્લાં કેટલાંક સમયથી અક્ષય કુમાર દેશભક્તિની ફિલ્મ્સ વધુ કરે છે.